
                 01.07.2009.a nr…..

Projekteerimistingimuste määramine
(Kreenholmi tn 50 territooriumile uue sissesõidutee projekteerimine 

kehtestatud detailplaneeringu alusel)

1. ASJAOLUD JA MENETLUSE KÄIK

02.06.2009. a Kinnisvaravalduse AS, registrikood 10434202, asukoht Põrguvälja tee 3, Pildiküla küla, Rae vald, 75301 Harjumaa, keda esindab juhatuse liige Peter Ranne, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Kreenholmi tn 50 territooriumile uue sissesõidutee projekteerimiseks kehtestatud detailplaneeringu alusel. 
2. ÕIGUSLIKUD JÄRELDUSED

2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2  Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS

3.1 Määrata projekteerimistingimused Kreenholmi tn 50 territooriumile uue sissesõidutee projekteerimiseks kehtestatud detailplaneeringu alusel järgnevalt:  
	3.1.1. ÜLDANDMED



	3.1.1.1  Tellija


	Kinnisvaravalduse AS, registrikood 10434202
Põrguvälja tee 3, Pildiküla küla, Rae vald, 75301 Harjumaa

	3.1.1.2 Asukoht, 
             algandmed                                         
	Narva linn, 
Kreenholmi tn 50, katastritunnus 51105:003:0203, ärimaa
26.Juuli tänav,  katastritunnus 51105:003:0218, transpordimaa

	3.1.1.3  Käesolevad projekteerimistingimused on kehtivad kuni 30.06.2011.a

	3.1.1.4  Projekteerimistingimuste koostamise alus:     

3.1.1.4.1 Projekteerimistingimuste 02.06.09.a taotlus nr 1327/1-12, Peter Ranne
3.1.1.4.2 Ehitusseadus1, Narva linna põhimäärus, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Kreenholmi tn 50 territooriumile uue sissesõidutee projekteerimine kehtestatud detailplaneeringu alusel.
	3.3 ÜLDNÕUDED




3.3.1    Esitada tee-ehitusprojekt (Teeseadus1 § 19). Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus1 § 251).
3.3.2    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

-  Teeseadus1;

· Teede- ja sideministri 28.09.1999.a vastu võetud määrus nr 54 “Teeprojekti suhtes esitatavad nõuded”;

· Teede- ja sideministri 28.09.1999.a vastu võetud määrus nr 55 „Tee projekteerimise normid ja nõuded”;

-  Majandus-ja kommunikatsiooniministri 28.11.2002.a kehtestatud määrus nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”;

-  Eesti Standard EVS 843:2003 “Linnatänavad”;
-  Narva Linnavolikogu 30.11.2006.a kinnitatud määrus nr.48 „Narva linna ehitusmäärus”;
-  Majandus- ja Kommunikatsiooniministri 27.12.2002.a kehtestatud määrus nr 70 „Nõuded ehitusloa taotlemisel esitatavale ehitusprojektile“;

-  Majandus- ja Kommunikatsiooniministri 24.12.2002.a kehtestatud määrus nr 69 „Ehitise tehniliste andmete loetelu“ jne.
3.3.4    Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.5    Projekt peab olema heaks kiidetud kõigil ehitusseadusega ettenähtud juhtudel.
3.3.6    Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.7    Esitada projekti nimetus vastavalt projekteerimistingimustele.

3.3.8    Narva Linnavalitsuse korraldus projekteerimistingimuste kinnitamise kohta, kehtestatud detailplaneeringu põhijoonis lisada projekti kausta lisana. 

3.3.9    Esitada joonised mõõtkavas vastavalt teeprojekti suhtes esitatavatele nõuetele. Tagada selgus ja jooniste hea loetavus.

3.3.10  Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).

3.3.11  Esitada Arhitektuuriametile kooskõlastamiseks tee-ehitusprojekt vähemalt kahes identselt komplekteeritud eksemplaris. 

	3.4  ARHITEKTUURSED JA LINNAEHITUSLIKUD TINGIMUSED


3.4.1 26. Juuli tänavapoolse sissesõidutee asukoht esitada vastavalt Narva Linnavolikogu 21.04.2009.a kehtestatud Kreenholmi – 26.Juuli – Uusküla – Oru kvartali maa-ala detailplaneeringule.
3.4.2 Tagada puuetega inimeste liikumisvõimalused vastavalt Majandus-ja kommunikatsiooniministri 28.11.2002.a kehtestatud määrusele nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.
3.4.3 Vertikaallahendus: tagada vete äravool teekattelt.
3.4.4 Muud nõuded: vastavalt Teeseaduses, määrustes ja standardites kehtestatud nõuetele.
3.4.5 Keskkonnakaitsemeetmed: lahendada projekti koosseisus.
3.4.6 Projekti koosseisus esitada lisaks:
-  situatsiooniskeem,

· asendiplaan,

· vertikaalplaneerimine,

· konstruktiivsed ristprofiilid,
· pikiprofiilid,

-  põhilised pinnakatete tööde mahud,

- teemärkide spetsifikatsioon,

-  ehituseaegne liikluskorralduse skeem, 
-
tööde teostamise juhised ja ehitusplatsi juhtimine jne.
	3.5  INSENERTEHNILISED ERITINGIMUSED



3.5.1 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
3.5.2 Vajadusel esitada projekteeritavate ja ümberpaigutatavate tehnovõrkude ehitusprojektid. Nõutada tehnovõrkude valdajatelt tehnilised tingimused ja projektid kooskõlastada vastavate võrguvaldajatega.
3.6 ERITINGIMUSED

3.6.1 Teostada tee-ehitusprojekti sõltumatu ekspertiis (Teeseadus 1 §19). 

3.6.2 Esitada kokkulepe Narva Linnavalitsusega avalikult kasutatava sissesõidutee projekteerimise, finantseerimise ja ehitamise kohta. Asendiplaanil näidata eraldi joonega väljaspool krunti asuv ala, mis projekteeritakse kokkuleppe järgi Narva Linnavalitsusega.
	3.7 KOOSKÕLASTUSED




3.7.1   Ida-Eesti Päästekeskuse Narva Keskkomando.

3.7.2   Narva Linnavalitsuse Linnavara- ja Majandusamet.

3.7.3   Narva Linnavalitsuse Arhitektuuri- ja Linnaplaneerimise Amet.

	4. RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesolevat korraldust on võimalik vaidlustada Tartu Halduskohtu Jõhvi kohtumajas  30 päeva jooksul alates korralduse  teatavakstegemisest.

Tarmo Tammiste
	[image: image2.png]





	[image: image3.png]



Linnapea

Loreida Sulin

	
	nõunik

